Paġna Fid-19 ta' Novembru 2015, f'konformità mal-Artikolu 37 tat-Trattat Euratom, il-Kummissjoni Ewropea rċeviet, mingħand il-Gvern Bulgaru, Dejta Ġenerali dwar il-pjan għar-rimi tal-iskart radjuattiv li jirriżulta mid-dekummissjonar tal-Unitajiet 3 u 4 tal-Impjant tal-Enerġija Nukleari ta' Kozloduy. Abbażi ta' din id-dejta u t-tagħrif addizzjonali mitlub mill-Kummissjoni fl-14 ta' Jannar 2016 u fit-22 ta' Frar 2016 u pprovdut mill-awtoritajiet Bulgari fit-12 ta' Frar 2016 u fl-4 ta' April 2016, u wara konsultazzjoni mal-Grupp ta' Esperti, il-Kummissjoni fasslet l-opinjoni li ġejja: Id-distanza bejn is-sit u l-eqreb fruntiera ma' Stat Membru ieħor, f'dan il-każ ir-Rumanija, hija ta' 4 km. Waqt operazzjonijiet ta' dekummissjonar normali, ir-rilaxx ta' effluwenti likwidi u gassużi radjuattivi x'aktarx li ma jirriżultax f'esponiment li jkun sinifikanti mil-lat tas-saħħa, għall-popolazzjoni ta' xi Stat Membru ieħor fir-rigward tal-limiti tad-dożi stabbiliti fl-Istandards Bażiċi tas-Sikurezza l-ġodda (id-Direttiva 2013/59/Euratom). L-iskart radjuattiv solidu se jinħażen b'mod temporanju fis-sit sakemm ikun disponibbli repożitorju nazzjonali. F'konformità mal-livelli ta' approvazzjoni, l-iskart solidu u l-fdalijiet materjali mhux radjuattivi, jiġu rilaxxati mill-kontroll regolatorju għar-rimi bħala skart konvenzjonali, għall-użu mill-ġdid jew għar-riċiklaġġ; dan se jsir f'konformità mal-kriterji stabbiliti fl-Istandards Bażiċi tas-Sikurezza ġodda (id-Direttiva 2013/59/Euratom). F'każ ta' ħruġ mhux ippjanat ta' effluwenti radjuattivi, li jista' jirriżulta minn xi inċidenti tat-tip u tad-daqs ikkunsidrati fid-Dejta Ġenerali, id-dożi li x'aktarx jilħqu lill-popolazzjoni ta' Stat Membru ieħor ma jkunux sinifikanti mil-lat tas-saħħa fir-rigward tal-livelli ta' referenza stabbiliti fl-Istandards Bażiċi tas-Sikurezza l-ġodda (id-Direttiva 2013/59/Euratom). Bħala konklużjoni, il-Kummissjoni hija tal-fehma li l-implimentazzjoni tal-pjan għar-rimi ta' skart radjuattiv fi kwalunkwe għamla li jirriżulta mid-dekummissjonar tal-Unitajiet 3 u 4 tal-Impjant tal-Enerġija Nukleari ta' Kozloduy li jinsab fil-Bulgarija, kemm waqt l-operazzjonijiet ta' dekummisjonar normali kif ukoll fil-każ ta' aċċident tat-tip u d-daqs ikkunsidrat fid-Dejta Ġenerali, mhux mistennija li jwassal għal kontaminazzjoni radjuattiva, li tkun sinifikanti mil-lat tas-saħħa, tal-ilma, il-ħamrija jew l-ispazju tal-ajru ta' Stat Membru ieħor, fir-rigward tad-dispożizzjonijiet stabbiliti fl-Istandards Bażiċi ta' Sikurezza l-ġodda (id-Direttiva 2013/59/Euratom). Magħmul fi Brussell, it-22 ta' Ġunju 2016. Fil-25 ta' Mejju 2016 il-Kummissjoni rċeviet notifika ta' konċentrazzjoni proposta bejn Advent International Corporation u Nuplex Industries Ltd. Fit-22 ta' Ġunju 2016, il-parti(jiet) notifikanti infurmat/w lill-Kummissjoni li hi/huma kienet/kienu qed tirtira/jirtiraw in-notifika. Il-Kunsill biħsiebu jemenda d-dikjarazzjoni tar-raġunijiet għal Houmam Jaza'iri (Nru 1), Maher Al-Assad (Nru 2), Atej Najib (Nru 4), Hafiz Makhlouf (Nru 5), Jamil Hassan (Nru 10), Maġġur Ġeneral Ghassan Ahmed Ghannan (Nru 13), Logutenent Ġeneral Munir Adanov (Nru 45), Logutenent Ġeneral Ali Abdullah Ayyub (Nru 56), Logutenent Ġeneral Fahd Jasim al-Furayj (Nru 57), Maġġur Ġeneral Zuhair Hamad (Nru 62), Bushra Al-Assad (Nru 71), Asma Al-Assad (Nru 72), Mohammad Ibrahim Al Sha'ar (Nru 107), Suleiman Al Abbas (Nru 181), Ismael Ismael (Nru 185), Suhayl Hassan (Nru 193) u Emad Hamsho (Nru 204), persuni elenkati fl-Anness I għad-Deċiżjoni 2013/255/PESK u fl-Anness II għar-Regolament (EU) Nru 36/2012. Il-persuni kkonċernati huma b'dan infurmati li jistgħu jippreżentaw talba lill-Kunsill biex jiksbu d-dikjarazzjoni tar-raġunijiet maħsuba, qabel it-8 ta' Lulju 2016, fl-indirizz li ġej: Il-Qorti Ewropea tal-Awdituri b'dan tinfurmak li r-Rapport Speċjali Nru 16/2016 "L-objettivi tal-UE għall-edukazzjoni: il-programmi huma allinjati iżda hemm nuqqasijiet fil-kejl tal-prestazzjoni" għadu kif ġie ppubblikat. Ir-rapport jista' jiġi kkonsultat jew imniżżel mis-sit web tal-Qorti Ewropea tal-Awdituri: http://eca.europa.eu jew mill-EU Bookshop: https://bookshop.europa.eu Id-deċiżjoni ta' riżoluzzjoni fir-rigward ta' HETA hija marbuta mar-riorganizzazzjoni tal-Hypo Alpe Adria Bank. Estratt mid-deċiżjoni ta' mandat tal-Awtorità Awstrijaka tas-Suq Finanzjarju (FMA) tal-10 ta' April 2016 dwar it-tħejjija għall-applikazzjoni ta' strument ta' riżoluzzjoni. Fil-kapaċità tagħha bħala awtorità ta' riżoluzzjoni skont it-Taqsima 3(1) tal-Att Federali dwar l-Irkupru u r-Riżoluzzjoni tal-Banek, BGBl. [Ġurnal tal-Liġi Federali]I Nru 98/2014 kif emendat (BaSAG), l-Awtorità Awstrijaka tas-Suq Finanzjarju (FMA) tordna, fid-dawl tal-kundizzjonijiet għar-riżoluzzjoni ssodisfati minn HETA ASSET RESOLUTION AG (HETA), Alpen-Adria-Platz 1, 9020 Klagenfurt, l-Awstrija, FN 108415, dawn il-miżuri li ġejjin: Elementi tal-Grad 1 ta' ekwità komuni (CET1) fis-sens tat-Taqsima 2 Z 68 tal-BaSAG ta' HETA għandhom jiġu żero skont it-Taqsima 50(1) is-subparagrafu 1 flimkien mat-Taqsima 74(2) is-subparagrafu 4 flimkien mat-Taqsima 90(1) is-subparagrafu 1 flimkien mat-Taqsima 73(2) is-subparagrafu 1 tal-BaSAG. Dan jikkonċerna dawn l-elementi li ġejjin ta' CET1: Il-valur nominali tal-istrumenti ta' kapital supplimentari fis-sens tat-Taqsima 2 is-subparagrafu 73 tal-BaSAG ta' HETA, f'kull każ jinkludi l-imgħax akkumulat sat-28 ta' Frar 2015, jinġieb żero skont it-Taqsima 50(1) is-subparagrafu 1 flimkien mat-Taqsima 74(2) is-subparagrafu 4 flimkien mat-Taqsima 90(1) is-subparagrafu 3 flimkien mat-Taqsima 89(3) is-subparagrafu 2 flimkien mal-§73(2) is-subparagrafu 3 tal-BaSAG. Mingħajr preġudizzju għall-effetti fuq il-partijiet kollha affettwati mill-miżuri tar-riżoluzzjoni fid-drittijiet tagħhom skont it-Taqsima 116(4) tal-BaSAG, dan jikkonċerna dawn l-elementi li ġejjin: Il-valur nominali ta' obbligazzjonijiet subordinati ta' HETA mhux koperti mill-punt I.2, f'kull każ jinkludi l-imgħax akkumulat sat-28 ta' Frar 2015, jinġieb żero skont it-Taqsima 50(1) is-subparagrafu 1 flimkien mat-Taqsima 74(2) is-subparagrafu 4 flimkien mat-Taqsima 90(1) is-subparagrafu 4 tal-BaSAG. Mingħajr preġudizzju għall-effetti fuq il-partijiet kollha affettwati mill-miżuri ta' riżoluzzjoni fid-drittijiet tagħhom skont it-Taqsima 116(4) tal-BaSAG, dan jikkonċerna dawn l-obbligazzjonijiet subordinati li ġejjin: Il-valur nominali jew il-kumplament pendenti tal-obbligazzjonijiet li jibqa' ta' HETA li jistgħu jitqiesu skont it-Taqsima 86 tal-BaSAG, f'kull każ jinkludi l-imgħax akkumulat sat-28 ta' Frar 2015, jitnaqqas skont it-Taqsima 50(1) is-subparagrafu 1 flimkien mat-Taqsima 74(2) is-subparagrafu 4 flimkien mat-Taqsima 90(1) is-subparagrafu 5 tal-BaSAG għal ammont ta' 46,02 % tal-valur nominali rispettiv fl-1 ta' Marzu 2015 jew il-kumplament pendenti flimkien mal-imgħax akkumulat fit-28 ta' Frar 2015. Mingħajr preġudizzju għall-effetti fuq il-partijiet kollha affettwati mill-miżuri tar-riżoluzzjoni fid-drittijiet tagħhom skont it-Taqsima 116(4) tal-BaSAG, dan jikkonċerna dawn l-obbligazzjonijiet eliġibbli li ġejjin: Self b'ċedoli Ħarġiet mill-Pfandbriefstelle (it-taqsima tal-bonds ipotekarji) Ammont dovut ta' kuljum fuq il-kontijiet Obbligazzjoni, ġestjoni u tariffi tal-ipproċessar: L-obbligazzjonijiet ta' pagament ta' HETA minn jew f'konnessjoni mal-Ftehim ta' Garanzija tat-28 ta' Diċembru 2010, inkluż l-emendi, konkluż bejn ir-Repubblika tal-Awstrija bħala l-garanti u (issa) l-HETA bħala benefiċjarju fir-rigward tal-obbligazzjoni tar-Repubblika tal-Awstrija għal ammonti dovuti tal-HETA lill-mutwatarji f'ammont ta' mhux aktar minn EUR 200 miljun: L-obbligazzjonijiet ta' pagament ta' HETA minn jew f'konnessjoni mal-Ftehim ta' Garanzija tas-7 ta' Diċembru 2012 konkluż bejn ir-Repubblika tal-Awstrija bħala l-garanti u (issa) l-HETA bħala debitur fir-rigward tal-Bond Garantit Subordinat tal-Gvern 2012-2022 (ISIN XS0863484035): L-obbligazzjonijiet ta' pagament ta' HETA minn jew f'konnessjoni mat-tariffi tal-ipproċessar Obbligazzjonijiet eliġibbli oħra li ġejjin Obbligazzjonijiet finanzjarji lil HETA minn obbligazzjonijiet eliġibbli oħra. L-obbligazzjonijiet ta' pagament ta' HETA lil Norica Investments Ltd. minn jew f'konnessjoni mat-Talba għat-Teħid B'Self ta' Titoli, it-Talba għat-Teħid ta' Self ta' Flus u l-Ftehim Prinċipali Globali ta' Self ta' Titoli, l-Ittra tat-Tariffi u r-Rati, kollha konklużi bejn (issa) HETA u Norica Investments Ltd, u l-Ftehim tal-Azzjonisti li jikkonċerna Norica Investments Ltd konkluż bejn (issa) HETA u s-sid konġunt. Fir-rigward tal-obbligazzjonijiet eliġibbli l-oħra ta' HETA, li ċ-ċirkostanzi tagħhom diġà ġew sostanzjati fl-1 ta' Marzu 2015, li l-okkorrenza jew il-valur tagħhom huwa inċert, madankollu, huwa ordnat skont it-Taqsima 50(1) is-subparagrafu 1 flimkien mat-Taqsima 74(2) is-subparagrafu 4 flimkien mat-Taqsima 90(1) is-subparagrafu 5 tal-BaSAG: Il-valur nominali jew il-kumplament pendenti tal-obbligazzjonijiet eliġibbli minn proċedimenti legali kontra HETA jew obbligazzjonijiet eliġibbli kkontestati oħra ta' HETA, f'kull każ jinkludi l-imgħax akkumulat sat-28 ta' Frar 2015, jitnaqqas għal ammont ta' 46,02 % tal-ammont legali. Mingħajr preġudizzju għall-effetti fuq il-partijiet kollha affettwati mill-miżuri tar-riżoluzzjoni fid-drittijiet tagħhom skont it-Taqsima 116(4) tal-BaSAG, dan jikkonċerna dawn l-elementi li ġejjin: Il-valur nominali jew il-kumplament pendenti tal-obbligazzjonijiet eliġibbli ta' HETA minħabba taxxi, tariffi u kontribuzzjonijiet tal-assigurazzjoni nazzjonali mhux imħallsa minn perjodi ta' valutazzjoni tat-taxxa ta' qabel l-1 ta' Marzu 2015, f'kull każ jinkludi l-imposti kollha u l-imgħax kollu akkumulati sat-28 ta' Frar 2015, jitnaqqas għal ammont ta' 46,02 % tal-ammont legali. Il-valur nominali jew il-kumplament pendenti tal-obbligazzjonijiet eliġibbli ta' HETA minn garanziji, avalli u ittri ta' kreditu, f'kull każ jinkludi l-imgħax akkumulat sat-28 ta' Frar 2015, jitnaqqas għal ammont ta' 46,02 % tal-ammont pagabbli minn HETA. Mingħajr preġudizzju għall-effetti fuq il-partijiet kollha affettwati mill-miżuri tar-riżoluzzjoni fid-drittijiet tagħhom skont it-Taqsima 116(4) tal-BaSAG, dan jikkonċerna dawn l-elementi li ġejjin. Il-valur nominali jew il-kumplament pendenti tal-obbligazzjonijiet eliġibbli ta' HETA mill-ftehim tax-xiri tal-ishma tat-8 ta' Settembru 2014, inkluż l-emendi tal-24 ta' Ottubru 2014 u tat-28 ta' Ottubru 2014, konkluż bejn Hypo Alpe-Adria-Bank International AG (issa HETA) u HBI-Bundesholding AG, f'kull każ jinkludi l-imgħax akkumulat sat-28 ta' Frar 2015, jitnaqqas għal ammont ta' 46,02 % tal-ammont legali. Il-valur nominali jew il-kumplament pendenti tal-obbligazzjonijiet eliġibbli ta' HETA għall-prezz tax-xiri potenzjali relatat mal-bejgħ tan-netwerk SEE mill-ftehim tax-xiri tal-ishma tat-18/25 ta' Novembru 2014, inkluż l-emendi, konklużi bejn Hypo Alpe-Adria-Bank International AG (issa HETA) u Finanzmarktbeteiligung Aktiengesellschaft des Bundes, f'kull każ jinkludi l-imgħax akkumulat sat-28 ta' Frar 2015, jitnaqqas għal ammont ta' 46,02 % tal-ammont legali. Il-valur nominali jew il-kumplament pendenti tal-obbligazzjonijiet eliġibbli ta' HETA lejn ir-Repubblika tal-Awstrija u Finanzmarktbeteiligung Aktiengesellschaft des Bundes għal penali relatata mal-punt 7(1)(a) tal-ftehim baiku tat-23 ta' Diċembru 2008, inkluż l-emendi, f'kull każ jinkludi l-imgħax akkumulat sat-28 ta' Frar 2015, jitnaqqas għal ammont ta' 46,02 % tal-ammont legali. Il-valur nominali jew il-kumplament pendenti tal-obbligazzjonijiet eliġibbli ta' HETA lejn il-Provinċja ta' Carinthia fir-rigward tat-Taqsima 5(3) is-subparagrafu 4 tal-Liġi tat-13 ta' Diċembru 1990 dwar il-kontribuzzjoni tan-negozju bankarju ta' Kärntner Landes- und Hypothekenbank lil kumpanija b'ishma konġunti u d-dispożizzjonijiet essenzjali dwar il-portafoll ta' Kärntner Landes- und Hypothekenbank — Holding (Kärntner Landesholding-Gesetz — K-LHG), f'kull każ jinkludi l-imgħax akkumulat sat-28 ta' Frar 2015, jitnaqqas għal ammont ta' 46,02 % tal-ammont legali. Il-valur nominali jew il-kumplament pendenti tal-obbligazzjonijiet eliġibbli ta' HETA lil HETA Immobilien- und Bauconsult GmbH (li qabel kienet: HYPO Immobilien- und Bauconsult GmbH) mill-ftehim ta' dritt għall-ewwel offerta fir-rigward ta' Headquarter Alpe Adria Center Klagenfurt tad-19 ta' Settembru 2011, f'kull każ jinkludi l-imgħax akkumulat sat-28 ta' Frar 2015, jitnaqqas għal ammont ta' 46,02 % tal-ammont legali. Ir-rata tal-imgħax fuq l-obbligazzjonijiet eliġibbli ta' HETA skont it-Taqsima 2 is-subparagrafu 71 tal-BaSAG u strumenti kapitali rilevanti ta' HETA skont it-Taqsima 2 is-subparagrafu 74 tal-BaSAG tinġieb żero skont it-Taqsima 50(1) is-subparagrafu 2 flimkien mat-Taqsima 58(1) is-subparagrafu 10 tal-BaSAG b'effett mill-1 ta' Marzu 2015. Id-drittijiet u l-obbligi assoċjati mal-ishma u titoli ta' sjieda oħra ta' HETA fis-sens tait-Taqsima 2 is-subparagrafu 61 tal-BaSAG, b'mod partikolari d-dritt għall-qsim fil-profitti (it-Taqsima§ 53 et seq. tal-Att dwar l-Austrian Stock Corporation (AktG)), id-dritt tas-sottoskrizzjoni (it-Taqsima§ 153 et seq. AktG) u d-dritt għar-rikavat tal-likwidazzjoni (it-Taqsima 212 AktG), huma revokati bl-eċċezzjoni tad-drittijiet iddikjarati fil-punt V. skont it-Taqsima 89(1) is-subparagrafu 1 tal-BaSAG. Skont it-Taqsima 50(1) is-subparagrafu 2 flimkien mat-Taqsima 58(1) is-subparagrafu 2 tal-BaSAG l-FMA taċċetta l-kontroll fuq HETA u teżerċita d-drittijiet amministrattivi kollha assoċjati mal-ishma u titoli ta' sjieda oħra, b'mod partikolari d-dritt li tattendi l-laqgħa ġenerali (it-Taqsima§ 102 et seq. AktG), id-dritt tal-vot (it-Taqsima 12 AktG) u d-dritt għall-informazzjoni u li tipproponi mozzjonijiet (it-Taqsima§ 118 u 119 AktG). Skont it-Taqsima 116(8) tal-BaSAG HETA u l-partijiet l-oħra kollha li d-drittijiet tagħhom huma affettwati mill-miżuri ta' riżoluzzjoni ordnati f'din id-deċiżjoni, b'mod partikolari l-azzjonisti u l-kredituri ta' HETA, jistgħu, fi żmien tliet xhur mit-tħabbira tal-editt tal-miżuri, jissottomettu appell lill-FMA kontra d-deċiżjoni ppromulgata fil-proċedimenti ta' mandat skont it-Taqsima 116(1) sa (4) tal-BaSAG. Din id-deċiżjoni għandha effetti legali diretti għal HETA ASSET RESOLUTION AG u għall-kredituri, l-azzjonisti u l-partijiet l-oħra kollha affettwati. Is-sottomissjoni għandha ssir bil-miktub lill-FMA; is-sottomissjoni verbali hija eskluża. Jekk ikun hemm disponibbli alternattivi ta' trażmissjoni teknika (eż. kaxxa postali elettronika, faks, posta elettronika) għas-sottomissjoni bil-miktub, dan jiġi indikat bħala żieda mal-indirizz tagħna. Madankollu, jekk jogħġbok innota li min jibgħat is-sottomissjoni jassumi r-riskji assoċjati ma' kwalunkwe tip ta' trażmissjoni (eż. żball fit-trażmissjoni, telf ta' dokument). L-effikaċja legali tas-sottomissjoni ta' komunikazzjonijiet elettroniċi u bil-miktub (it-Taqsima 13(1) tal-Att Awstrijak dwar il-Proċedura Amministrattiva Ġenerali (AVG)) lill-Awtorità Awstrijaka tas-Suq Finanzjarju — FMA — hija suġġetta għall-ħinijiet tal-ftuħ tal-FMA. Dawn jikkorrispondu għall-ħinijiet iddefiniti għas-servizz tal-front office: It-Tnejn sal-Ħamis: mit-8.00 sal-17.30 Il-Ġimgħa: mit-8.00 sal-16.00 (esklużi l-vaganzi statutorji, l-24 ta' Diċembru u l-31 ta' Diċembru) L-apparat tal-FMA li jirċievi s-sottomissjonijiet għall-kaxxa postali elettronika, il-faks u l-posta elettronika huwa wkoll lest biex jirċievi l-komunikazzjonijiet barra mill-ħinijiet tal-ftuħ imsemmija hawn fuq, imma jiġi mmonitorjat biss matul il-ħinijiet tal-ftuħ. Il-komunikazzjonijiet mibgħuta f'dak l-apparat li jirċievi s-sottomissjonijiet barra mill-ħinijiet tal-ftuħ ma jkunux meqjusa li ġew ippreżentati (u riċevuti) legalment sakemm jerġa' jibda l-perjodu tal-ħinijiet tal-ftuħ li jkun imiss, anke jekk ikunu waslu qabel fl-isfera tal-awtorità tal-FMA, u jiġu pproċessati (biss) minn dak il-ħin 'il quddiem (it-Taqsima 13(2) flimkien ma' (5) AVG). Il-komunikazzjonijiet mogħtija lill-FMA barra mill-ħinijiet tal-ftuħ ukoll ma jiġux aċċettati (it-Taqsima 13(5) AVG). Is-sottomissjoni ma jkollha l-ebda effett ta' sospensjoni u d-deċiżjoni għandha għalhekk tkun immedjatament infurzabbli anke jekk issir sottomissjoni. Is-sottomissjonijiet li jaslu tard jiġu rrifjutati. Għas-CIT tal-karti tal-flus, il-pajjiżi jridu jagħżlu tal-anqas waħda mill-għażliet stipulati fl-Artikoli 14, 15, 16, 17 jew 18 tar-Regolament. Għas-CIT tal-muniti, il-pajjiżi jridu jagħżlu tal-anqas waħda mill-għażliet stipulati fl-Artikoli 19 u 20 tar-Regolament. Il-pajjiżi jridu jikkonfermaw li l-arranġamenti tat-trasport li ntgħażlu jkunu komparabbli mal-arranġamenti ta' trasport permessi għat-trasport domestiku tas-CIT. Fir-rigward tat-trasport tal-karti tal-flus, skont id-dispożizzjonijiet fir-Regolament Ewropew dwar l-obbligu li jintgħażel mill-inqas wieħed mill-metodi fl-Artikoli minn 14 sa 18, il-metodu permess skont il-leġiżlazzjoni proprja tagħna huwa dak fl-Artikolu 17 tar-Regolament Ewropew. Fir-rigward tal-muniti, il-metodu li għandu jkun awtorizzat skont il-leġiżlazzjoni tagħna huwa dak fl-Artikolu 20 tar-Regolament Ewropew. Il-muniti u l-karti tal-karti tal-flus għall-istampar tal-karti tal-flus għandhom ikunu trasportati: jew f'vetturi armati b'ekwipaġġ ta' mill-inqas tliet persuni, inkluż is-sewwieq, skont l-Artikolu 4; Il-vettura armata trid tkun mgħammra biex tiżgura s-sigurtà tal-ekwipaġġ u tal-flus, ġojjelli jew materjal prezzjuż li jkun qiegħed jiġi trasportat. Trid tkun mill-inqas mgħammra: b'sistema ta' komunikazzjoni u allarm konnessa maċ-ċentru ta' allarm tal-Kumpanija CIT. Sabiex tkun żgurata l-approvazzjoni tal-vetturi armati CIT impurtati minn Stati Membri oħra jew partijiet oħra għall-ftehim dwar iż-Żona Ekonomika Ewropea, rapporti tat-testijiet u ċertifikati huma aċċettati jekk ikunu magħmula minn korp approvat jew iċċertifikat f'dawn l-Istati u jiggarantixxi li l-vettura armata hija konformi mal-kundizzjonijiet tekniki u regolatorji li jiżguraw livell ta' protezzjoni ekwivalenti għal dak stipulat f'dan id-digriet u l-ordni msemmija fis-subparagrafu preċedenti. b'sistema ta' intraċċar mill-bogħod li tippermetti lill-kumpanija li meta trid tiċċekkja fejn tkun tinsab il-vettura; mill-inqas ġakketta bulletproof u maskla tal-gass għal kull membru tal-ekwipaġġ u, possibbilment għal kwalunkwe persuna oħra li jkollha raġuni leġittima biex tkun fil-vettura. It-tipi ta' vettura, il-ġnub u l-ħġieġ armat u l-karatteristiċi tal-komponenti l-oħra li jikkontribwixxu għas-sigurtà tal-vetturi armati huma suġġetti għall-awtorizzazzjoni minn qabel mill-Ministeru tal-Affarijiet Interni, abbażi ta' standards minimi, partikolarment ir-reżistenza, stabbiliti mill-Ministru f'ordni li tistabbilixxi wkoll l-kontenut tal-fajl li għandu jkun ippreżentat meta ssir applikazzjoni għall-approvazzjoni. Il-bidliet sostanzjali kollha għall-kundizzjonijiet tal-manifattura tal-vetturi jew il-kundizzjonijiet tal-manifattura jew l-installazzjoni tal-partijiet armati, ħġieġ u komponenti oħra msemmija fis-subparagrafu preċedenti għadhom ikunu awtorizzati f'kull każ. L-awtorizzazzjoni tista' tkun irtirata jekk il-materjali msemmija fil punt II ta' dan l-Artikolu ma jkunux għadhom biżżejjed biex jiżguraw is-sigurtà tal-persunal jew tal-fondi trasportati] Jew f'vetturi armati, skont l-Artikolu 4, u mgħammra b'apparat li jiggarantixxi li l-flus kontanti trasportati jistgħu jsiru inutilizzabbli skont il-kundizzjonijiet stabbiliti fl-Artikolu 8(1). [L-Artikolu 8(1) jistabbilixxi l-kundizzjonijiet li jrid jissodisfa l-apparat li jinnewtralizza l-oġġetti ta' valur] Jekk dawn il-vetturi jkunu mgħammra b'mill-inqas apparat wieħed minn dawk imsemmija fis-subparagrafu preċedenti għal kull punt ta' ġbir/kunsinna, l-ekwipaġġ tagħhom irid ikun magħmul minn mill-inqas żewġ membri tal-ekwipaġġ inkluż is-sewwieq. Id-dispożizzjonijiet tal-punt II tal-Artikolu 4 jistgħu, f'dan il-każ, japplikaw biss għall-kabina tal-vettura. Jekk dawn il-vetturi jkunu mgħammra b'inqas mill-apparat imsemmi hawn fuq minn kemm hemm punti ta' ġbir/kunsinna, l-ekwipaġġ irid ikun magħmul minn mill-inqas tliet persuni inkluż is-sewwieq. Jew f'vetturi mhux immarkati b'ekwipaġġ magħmul minn mill-inqas żewġ persuni inkluż is-sewwieq, f'konformità mal-kundizzjonijiet fl-Artikoli 7 u 8, sakemm il-flus kontanti jitpoġġew f'apparat li jagħmilhom inutilizzabbli u li almenu hemm apparat simili għall kull punt ta' ġbir/kunsinna, jew li l-apparat huwa armat b'sistema ta' ġbir li tista' tinfetaħ biss f'post jew żona siguri. Madankollu, sabiex issir manutenzjoni tad-distributuri awtomatiċi tal-flus li jinsabu f'ċerti żoni, il-flus għandhom ikunu trasportati f'konformità mal-paragrafu 1 d-distributuri awtomatiċi tal-flus għandhom jkunu mimlija minn wieħed mill-membri tal-ekwipaġġ. Il-muniti u d-deheb ta' investiment fit-tifsira tal-Artikolu 298oA tal-Kodiċi Ġenerali ta' għandhom ikunu trasportati f'vetturi armati b'ekwipaġġ ta' mill-inqas tlieta min-nies inkluż is-sewwieq, f'konformità mad-dispożizzjonijiet fl-Artikolu 4. Permezz ta' deroga mis-subparagrafu preċedenti, il-ġar ta' muniti għall-Banque de France li jikkonsisti f'mill-inqas f'EUR 115 000 f'muniti ta' EUR 1 u EUR 2, isir: f'vetturi armati li fuqhom ma jidhirx l-isem tal-kumpanija CIT, b'ekwipaġġ ta' żewġ gwardji armati, bl-uniformi, inkluż is-sewwieq, bil-kundizzjonijiet stipulati fl-ewwel tliet subparagrafi tal-Artikolu 8; jew, jekk il-volum totali trasportat ma jaqbiżx EUR 500 000 u jekk il-punti ta' ġbir/kunsinna, fir-responsabbiltà tal-Banque de France, il-kumpaniji CIT, il-pulizija nazzjonali jew il-ġendarmerija huma postijiet sikuri, f'vetturi semiarmati li fuqhom l-isem tal-kumpanija CIT ma jidhirx b'ekwipaġġ ta' mill-inqas żewġ gwardji armati, bl-uniformi, inkluż is-sewwieq, bil-kundizzjonijiet stipulati fl-ewwel tliet subparagrafi tal-Artikolu 8. Sistema ta' komunikazzjoni u allarm, konnessa maċ-ċentru ta' allarm tal-kumpanija CIT responsabbli għat-trasport tal-flus kontanti; Sistema ta' intraċċar mill-bogħod li tippermetti lill-kumpanija CIT li meta trid tiċċekkja fejn tkun tinsab il-vettura]. Noti: kompatibbiltà tal-Artikolu 2 mal-Artikoli 14, 16 u 17 tar-Regolament tal-UE. It-trasport ta' kunsinna protetta tal-klassi 1 jitwettaq b'żewġ gwardji tas-sigurtà armati. It-trasport jitwettaq b'vettura modifikata bit-tagħmir li ġej: taqsimiet separati fiżikament għall-passiġġieri u l-merkanzija fil-vettura b'ħajt diviżorju fiss u iebes li jippermetti għall-ħażna tal-kunsinna protetta mit-taqsima tal-passiġġieri għal dik tal-merkanzija; taqsima tal-merkanzija mingħajr ħġieġ; cash register magħmul mill-pjanċi built-in fit-taqsima tal-merkanzija li jippermetti t-tqegħid tal-kunsinna fit-taqsima tal-merkanzija permezz ta' slot jew fetħa fit-taqsima tal-passiġġieri; apparat tal-allarm li jiskatta malli jiġi sfurzat id-dħul; l-imblukkar tal-magna li jipprevjeni t-teħid tal-vettura; sistema ta' komunikazzjoni u sorveljanza. Irrispettivament mid-dispożizzjoni fl-Inċiż 3 tal-Paragrafu preċedenti, it-trasport ta' kunsinna protetta jista' jitwettaq jekk il-kunsinna tkun teknikament sigura billi tinħażen ġo bagalja, basket jew cassette modifikati li jkunu mmarkati separatament u magħmulin b'tali mod li jkunu diffiċli biex jinfetħu bil-forza u jekk jinħatfu, jagħmlu twissija permezz ta' ħoss, dawl, duħħan jew sinjal tekniku. Il-kunsinna tkun trasportata fit-taqsima tal-merkanzija tal-vettura. Irrispettivament mid-dispożizzjoni fil-Paragrafu 1, it-trasport ta' kunsinna protetta jista' jitwettaq bi gwardja tas-sigurtà armata waħda, fil-każ li l-kunsinna protetta hija sigura u b'sistema ċertifikata li tiżbogħ jew teqred il-flus kontanti. Il-gwardji tas-sigurtà jilbsu ġkieket jew qomos bulletproof. It-trasport ta' kunsinna protetta tal-klassi 2 jitwettaq b'żewġ gwardji tas-sigurtà armati. It-trasport jitwettaq b'vettura modifikata bit-tagħmir li ġej: taqsimiet separati fiżikament għall-passiġġieri u l-merkanzija tal-vettura b'ħajt diviżorju fiss u iebes; taqsima tal-merkanzija mingħajr ħġieġ; cash register built-in tal-pjanċi bulletproof fit-taqsima tal-merkanzija li jagħmilha diffiċli biex jiġi mtaqqab jew maqtugħ, li huwa installat fuq ix-xażi tal-vettura min-naħa ta' ġewwa, u li jippermetti li jitqiegħdu l-flus kontanti ġo fih permezz ta' slot jew fetħa fit-taqsima tal-passiġġieri; apparat tal-allarm li jiskatta malli jiġi sfurzat id-dħul; l-imblukkar tal-magna li jipprevjeni t-teħid tal-vettura; sistema ta' komunikazzjoni u sorveljanza. Irrispettivament mid-dispożizzjoni fl-Inċiż 3 tal-Paragrafu preċedenti, it-trasport ta' kunsinna protetta jista' jitwettaq jekk il-kunsinna tkun teknikament sigura billi tinħażen ġo bagalja, basket jew cassette modifikati li jkunu mmarkati separatament u magħmulin b'tali mod li jkunu diffiċli biex jinfetħu bil-forza u jekk jinħatfu, jagħmlu twissija permezz ta' ħoss, dawl, duħħan jew sinjal tekniku. Il-kunsinna tkun trasportata fit-taqsima tal-merkanzija tal-vettura. Il-gwardji tas-sigurtà jilbsu ġkieket jew qomos bulletproof. It-trasport ta' kunsinna protetta tal-klassi 3 jitwettaq b'mill-inqas żewġ gwardji tas-sigurtà armati. It-trasport jitwettaq b'vettura bulletproof bit-tagħmir li ġej: taqsima separata għall-persunal u għall-merkanzija; taqsima għall-persunal protetta bi protezzjoni antiballistika M2/C2 mill-erba' naħat; taqsima għal merkanzija li hi bulletproof u għandha bieb estern bi stanga addizzjonali; apparat tal-allarm; sistema installata għall-imblukkar mill-bogħod tal-vettura jew tal-magna bil-possibbiltà għall-attivazzjoni tagħha miċ-ċentru tal-kontroll għas-sigurtà (minn hawn 'il quddiem: SCC); sistema ta' komunikazzjoni mingħajr ma tinfetaħ il-bieba (intercom); sistema ta' komunikazzjoni u sorveljanza. Il-gwardji tas-sigurtà jilbsu ġkieket bulletproof. It-trasport ta' kunsinna protetta tal-klassi 4 jitwettaq b'mill-inqas tliet gwardji tas-sigurtà armati. It-trasport jitwettaq b'vettura bulletproof bit-tagħmir li ġej: taqsima separata għall-persunal u għall-merkanzija; post għall-persunal protett bi protezzjoni antiballistika FB 3 mill-erba' naħat; taqsima għall-merkanzija mingħajr twieqi u b'bieb estern bi stanga addizzjonali; apparat tal-allarm; sistema installata għall-imblukkar mill-bogħod tal-vettura jew tal-magna bil-possibbiltà għall-attivazzjoni tagħha miċ-ċentru tal-kontroll għas-sigurtà (minn hawn' il quddiem: SCC); sistema ta' komunikazzjoni mingħajr ma tinfetaħ il-bieba (intercom); sistema ta' komunikazzjoni u sorveljanza. Il-gwardji tas-sigurtà jilbsu ġkieket bulletproof. It-trasport ta' kunsinna protetta tal-klassi 5 jitwettaq b'mill-inqas tliet gwardji tas-sigurtà armati. Il-gwardji tas-sigurtà jilbsu tal-inqas dawn l-apparati ta' sigurtà li ġejjin: ġkieket bulletproof; u elmu għas-sigurtà. It-trasport jitwettaq b'vettura bulletproof bit-tagħmir li ġej: taqsimiet separati għall-merkanzija, is-sewwieq u l-gwardja tas-sigurtà; il-vettura trid tkun bulletproof mill-inqas kontra l-kategorija FB 3 mill-erba' naħat; taqsima għall-merkanzija mingħajr ħġieġ, b'bieb fuq wara u aċċess għall-kunsinni mit-taqsima tal-persunal; apparat tal-allarm; sistema ta' komunikazzjoni mingħajr ma tinfetaħ il-bieba (intercom); sistema ta' sorveljanza bil-vidjow fuq wara tal-vettura b'magna fil-kabina tas-sewwieq; sistema ta' komunikazzjoni; sistema ta 'sorveljanza li tippermetti l-monitoraġġ onlajn tal-movimenti tal-kunsinna f'intervalli ta' mhux aktar minn minuta, f'żona ta' servizz mingħajr interruzzjoni miċ-ċentru ta' kontroll tas-sigurtà (minn hawn 'il quddiem: SCC) u li tippermetti d-determinazzjoni tal-post eżatt tal-kunsinna sikura fi kwalunkwe ħin; sistema installata ta' imblukkar mill-bogħod tal-vettura jew tal-magna li ma tistax tiġi diżattivata mill-vettura. Il-kunsinna tiġi skortata minn vettura personali b'żewġ gwardji tas-sigurtà armati. Il-vettura ta' skorta jkollha tagħmir għal komunikazzjoni diretta maċ-ċentru ta' kontroll ta' sigurtà (minn hawn 'il quddiem: SCC). It-trasport ta' kunsinna protetta tal-klassi 6 jitwettaq b'mill-inqas tliet gwardji tas-sigurtà armati. Il-gwardji tas-sigurtà jilbsu tal-inqas dan t-tagħmir ta' sigurtà li ġej: ġkieket bulletproof; u elmi tas-sigurtà. It-trasport jitwettaq f'vettura bulletproof li jkollha t-tagħmir stabbilit fil-Paragrafu 3 tal-Artikolu preċedenti u protezzjoni antiballistika kontra l-balal FB 4. It-trasport ikun akkumpanjat minn vettura bulletproof bi protezzjoni antiballistika kontra l-balal tal-inqas FB 3 mill-erba' naħat, bi tliet gwardji tas-sigurtà armati. Il-vettura li takkumpanja trid tkun mgħammra b'apparat għall-komunikazzjoni diretta maċ-ċentru tal-kontroll tas-sigurtà (minn hawn 'il quddiem: SCC). jippermetti li l-kumpaniji tas-CIT barranin jistgħu, skont il-kundizzjonijiet tar-Regolament (UE) Nru 1214/2011 jittrasportaw fis-Slovenja wkoll flus kontanti oħra (mhux biss flus kontanti tal-Euro) 'il fuq mill-20 % regolat bir-Regolament (UE) Nru 1214/2011 jippermetti li l-kumpaniji tas-CIT barranin jistgħu, skont il-kundizzjonijiet fir-Regolament (UE) Nru 1214/2011 jittrasportaw fis-Slovenja wkoll affarijiet ta' valur oħra (mhux biss flus kontanti tal-Euro jew flus kontanti oħra) li mhumiex regolati bir-Regolament (UE) Nru 1214/2011. L-affarijiet ta' valur huma metalli prezzjużi, ħaġar prezzjuż, opri tal-arti, wirt kulturali, dokumenti ta' valur, eċċ. Oġġett ta' wirt kulturali huwa oġġett li huwa klassifikat bħala tali skont ir-regolamenti applikabbli għall-klassifikazzjoni tat-tipi ta' oġġetti ta' wirt kulturali, ġid nazzjonali skont ir-regoli li jipprovdu ħarsien u ħażna għat- teżori nazzjonali u materjal għall-mużewijiet skont ir-regoli li jipprovdu għall-ħarsien u l-ħażna tal- materjal għall-mużewijiet. Fil-każ li dan ma jkunx possibbli minħabba ċirkostanzi speċifiċi, ir-regoli nazzjonali mill-Artikolu 22 mir-Regoli dwar it-trasport u l-protezzjoni tal-flus kontanti u l-kunsinni ta' valur oħra (Il-Gazzetta Uffiċjali tar-RS Nru.< 0} {0><}78{> 96/05, < 016/08, 81/08, 86/09 u 17/11) jistgħu jintużaw. L-attivitajiet kummerċjali tal-impriżi kkonċernati huma: Sony, direttament u permezz tas-sussidjarji tagħha, hija attiva globalment f'diversi negozji, inklużi l-prodotti elettroniċi (jiġifieri ta' awdjo, vidjo, televixins, kameras diġitali, kompjuters portabbli u tablets) u servizzi ta' divertiment (pereż. films, programmi televiżivi, mużika rrekordjata, pubblikazzjoni tal-mużika), servizzi finanzjarji, u varjetà ta' negozji oħra, Sony/ATV kumpanija tal-pubblikazzjoni tal-mużika. Barra milli tamministra l-katalogu tagħha stess, Sony/ATV hija l-amministratur esklużiv tal-katalogu tal-EMI Music Publishing ("EMI MP"), li nxtrat fl-2012 minn DH Publishing, kumpanija kkontrollata b'mod konġunt minn Sony u minn parti terza, il-Mubadala Development Company PJSC. Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (+32 22964301), bil-posta elettronika lil COMP-MERGER-REGISTRY@ec.europa.eu jew bil-posta, bin-numru ta' referenza M.8018 — Sony Corporation of America/Sony-ATV Music Publishing, fl-indirizz li ġej: L-attivitajiet kummerċjali tal-impriżi kkonċernati huma: Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.8090 — Tencent Holdings Limited/Supercell Oy, f'dan l-indirizz: L-attivitajiet kummerċjali tal-impriżi kkonċernati huma: Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permez tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.8069 — RCL Holdings Cooperatief/Springwater Capital/Royal Caribbean Holdings De España, f'dan l-indirizz: Il-pubblikazzjoni tar-Rakkomandazzjoni tal-Kummissjoni 2016/C-235/01 għandha tkun ikkunsidrata nulla u bla effett.
Extracted from C_242_2016.html